**DOKUMENTACIJA O NABAVI ZA POSTUPAK JEDNOSTAVNE NABAVE**

**R - Lijekovi s djelovanjem na sustav dišnih organa**

Evidencijski broj nabave EJN-2024-40

**SADRŽAJ DOKUMENTACIJE O NABAVI:**

1. Opći podaci o naručitelju

2. Podaci o predmetu nabave

3. Podaci o ponudi

**Prilog:**

Troškovnik

Ponudbeni list (obrazac 1)

Zagreb, svibanj 2024.

Sukladno čl.12.st.1. t.1. Zakona o javnoj nabavi (NN 120/16 i 114/22) za godišnju procjenjenu vrijednost nabave manju od 26.540,00 eura za robu i usluge, odnosno 66.360,00 eura za radove bez PDV-a, naručitelj nije obvezan provoditi postupke javne nabave propisane Zakonom o javnoj nabavi. Postupak se provodi sukladno Pravilniku o provođenju postupaka jednostavne nabave.

Pravilnik o provođenju postupka jednostavne nabave objavljen je na web stranici: www.pulmologija.hr

**1. OPĆI PODACI O NARUČITELJU:**

Naziv i sjedište naručitelja: Specijalna bolnica za plućne bolesti, Rockefellerova 3, Zagreb

OIB: 75982310877

Telefon: 01/4684-400 Fax: 01/4612-247

Internetska adresa: www.pulmologija.hr
Odgovorna osoba naručitelja: Gordana Štirjan Marković, dr.med. - v.d. ravnatelja

 **Kontakt osoba:** Dubravka Ivušić

Adresa elektroničke pošte: dubravka.ivusic@pulmologija.hr

Naručitelji i gospodarski subjekti komuniciraju i razmjenjuju podatke elektroničkim sredstvima komunikacije. Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz dokumentaciju o nabavi, a javni naručitelj dužan je odgovor staviti na raspolaganje na isti način na koji je dostupna i osnovna dokumentacija o nabavi, bez navođenja podataka o podnositelju zahtjeva.

**Popis gospodarskih subjekata s kojima je naručitelj u sukobu interesa u trenutku objave dokumentacije o nabavi**

Predstavnici naručitelja su u smislu odredbi članka 76. i 77. Zakona o javnoj nabavi (NN 120/16, 114/22) u sukobu interesa sa sljedećim gospodarskim subjektima:

- Vis Solis d.o.o., I. Lubenjaki 10, Zagreb, OIB 96373510906

- Euro ekspertiza j.d.o.o., Novačka 36, Zagreb, OIB 29733376297

- ATIR d.o.o., Sutinska vrela 24, Zagreb, OIB 78047971448

- APOLO d.o.o., Novačka 36, Zagreb, OIB 84075740035

**Vrsta postupka javne nabave:** Provedba postupka jednostavne nabave – poziv za dostavu ponude objavom na internetskoj stranici Specijalne plućne bolesti sukladno članku 5. stavak 1. Pravilnika o provedbi postupaka jednostavne nabave roba, radova i usluga.

**Evidencijski broj nabave:** EJN – 2024 – 40

**Vrsta ugovora o nabavi:** Naručitelj će s odabranim Ponuditeljem robu nabavljati putem Narudžbenice.

**2. PODACI O PREDMETU NABAVE**

**Opis predmeta nabave:**

Predmet nabave su lijekovi s djelovanjem na sustav dišnih organa.

Količine predmeta nabave iskazane su u troškovniku koji je sastavni dio dokumentacije o nabavi.

Količina predmeta nabave je predviđena (okvirna) količina za jednogodišnje razdoblje. Stvarno nabavljena količina može biti može biti veća ili manja od predviđene (okvirne) količine.

Predmet nabave nije podijeljen u grupe, nudi se u cijelosti.

**Procijenjena vrijednost nabave:** 15.900,00 eur (bez PDV-a)

**Mjesto isporuke robe:** Nemetova 2, Zagreb

**Rok izvršenja:** Roba će se nabavljati u roku 1 godine

**Rok valjanosti ponude:**

Rok valjanosti ponude ne smije biti kraći od 30 dana od isteka roka za dostavu ponuda i treba biti naveden u obrascu – Ponudbeni list. Naručitelj će odbiti ponudu čija je opcija kraća od zahtijevane. Ako istekne rok valjanosti ponude, Naručitelj može pismenim putem zatražiti produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

**CPV oznaka predmeta nabave:** 33673000-8

**3. PODACI O PONUDI**

**3.1. Sadržaj ponude:**

**- Ponudbeni list** – popunjen i potpisan od strane ponuditelja

**-Troškovnik** – popunjen i ovjeren od strane ponuditelja

Ponudbeni troškovnik sastavni je dio dokumentacije.

Ponuditelj je dužan ponuditi za svaku stavku određenu u Troškovniku jediničnu cijenu, na četiri (4) decimale, a ukupnu cijenu na dvije (2) decimale. U kolonama Troškovnika ukupna cijena stavke izračunava se kao umnožak količine stavke i cijene stavke.

Na kraju Troškovnika ponuditelj izražava cijenu ponude. Ukupnu cijenu ponude čini ukupna cijena svih stavki u Troškovniku s porezom na dodanu vrijednost.

Cijena se izražava u eurima i piše brojkama. U cijenu su uračunati svi troškovi i popusti.

Ako ponuditelj nije u sustavu PDV-a ili je predmet nabave oslobođen PDV-a, u Troškovniku i Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Cijena lijekova, koji se nalaze na Listama lijekova Hrvatskog zavoda za zdravstveno osiguranje, definirana je kao promjenjiva, sukladno zakonskim odredbama o formiranju cijene lijekova (Pravilnik o mjerilima za određivanje cijena lijekova na veliko i o načinu izvješćivanja o cijenama na veliko „Narodne novine“ broj: 33/19, svim izmjenama i dopunama odluka o utvrđivanju Osnovne i Dopunske liste lijekova HZZO-a, svim izmjenama i dopunama odluka o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova HZZO-a i ostalih propisa).

Cijene lijekova usklađuju se sukladno objavljenim izmjenama cijena lijekova i to na način da ako su cijene lijekova, koji su predmet ovog postupka, na Listama lijekova HZZO-a niže od ugovorenih jediničnih cijena, primjenjivati će se cijene utvrđene na Listama lijekova HZZO-a. Isporučitelj je obavezan pisanim putem obavijestiti Naručitelja za koje stavke i za koji lijek je došlo do promjene cijene na Listi lijekova HZZO-a.

Ponuditelj može ponuditi samo lijek sa važeće Liste lijekova HZZO-a. U trenutku predavanja ponude lijek se mora nalaziti na Listi lijekova HZZO-a.

Ukoliko se cijena na Listi HZZO-a promijeni na više, ponuditelj može iskazati veću cijenu od cijene koju je iskazao u ponudi za sklapanje Ugovora, **ali samo za iznos razlike cijene s nove Liste HZZO-a u odnosu na cijenu koja je bila na Listi HZZO-a u trenutku podnošenja ponude za sklapanje Ugovora.**

Ponuđene cijene i važeće cijene u vrijeme trajanja ugovora ne mogu ni u kojem slučaju biti veće od cijena na važećoj listi lijekova HZZO-a, odnosno od cijena koje HZZO priznaje Naručitelju.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

**3.2. Način izrade ponude:**

Ponuda se izrađuje na način da čini cjelinu.Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ispravci u ponudi moraju biti izrađeni na način da su vidljivi. (npr. nije dopustivo brisanje, premazivanje ili uklanjanje slova ili otisaka.)

Ispravci moraju uz navod datuma ispravka biti potvrđeni potpisom ponuditelja.

**3.3. Način dostave i zaprimanja ponuda (datum, vrijeme i mjesto):**

Vašu ponudu molimo dostaviti najkasnije do **29.05.2024. godine do 12.00 sati** na na e-mail:

dubravka.ivusic@pulmologija.hr

Ponuditelj može do isteka roka za dostavu ponuda dostaviti izmjenu ili dopunu ponude. Izmjena ili dopuna ponude dostavlja se na isti način kao i osnovna ponuda s obveznom naznakom da se radi o izmjeni ili dopuni ponuda. Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja. Ako je dostavljena izmjena i / ili dopuna ponude, ona se upisuje u upisnik o zaprimanju ponuda, te dobiva redni broj prema redoslijedu zaprimanja. Ponuda se u tom slučaju smatra zaprimljenom u trenutku zaprimanja posljednje izmjene i /ili dopune ponude. Ponuda

dostavljena nakon isteka roka za dostavu ponuda, obilježit će se kao zakašnjela ponuda, te će se neotvorena vratiti pošiljatelju bez odgode.

Naručitelj neće javno otvarati ponude obzirom da se radi o postupku jednostavne nabave.

**3.4. Način određivanja cijene ponude:**

Cijena ponude izražava se za cjelokupan predmet nabave.

Ponuditelj izražava cijenu ponude u eurima.

Cijena ponude piše se brojkama.

U cijenu ponude bez PDV-a uračunavaju se svi troškovi i popusti ponuditelja (troškovi prijevoza, dostave i ostalo).

**3.5. Kriterij za odabir ponude:**

Kriterij na kojem će Naručitelj temeljiti odabir ponude je najniža cijena, odnosno ekonomski najpovoljnija ponuda, gdje je relativni ponder cijene 100% uz ispunjavanje u cijelosti svih zahtjeva Naručitelja određenim u ovoj dokumentaciji o nabavi.

Ako su pristigle dvije ili više prihvatljivih ponuda s istom najnižom cijenim odabrat će se ponuda koja je zaprimljena ranije.

**3.6. Rok, način i uvjeti plaćanja**

Predujam isključen, kao i traženje sredstava osiguranja plaćanja.

Plaćanje izvedenih radova vrši se virmanom u roku od 30 dana od dana zaprimanja privremene situacije i ovjerene okončane situacije s Zapisnikom o primopredaji radova i okončanom obračunu

koju ovjerava ovlaštena osoba za provođenje nadzora naručitelja. Obračun radova se vrši temeljem jediničnih cijena iz ponudbenog troškovnika i stvarno izvedenih količina radova.

Ugovaratelj izdaje i dostavlja elektronički račun (e-račun).

**3.7. Jezik i pismo na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**3.8. Rok za donošenje odluke o odabiru ili poništenju**:

Odluku o odabiru najpovoljnije ponude ili Odluku o poništenju Naručitelj će donijeti u roku od 30 dana od dana isteka roka za dostavu ponude, te pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka) dostaviti svim ponuditeljima.

 Ukoliko postoje razlozi za poništenje postupka nabave naručitelj će bez odgode donijeti odluku o

 poništenju. Ukoliko niti jedna dostavljena ponuda u potpunosti ne odgovara traženome, naručitelj nije

 obvezan izvršiti odabir.

 Protiv odluke o odabiru ne može se izjavljivati pravni lijek.

 Naručitelj zadržava pravo poništiti ovaj postupak nabave u bilo kojem trenutku, odnosno ne odabrati

 niti jednu ponudu, a sve bez ikakvih obveza ili naknada bilo koje vrste prema ponuditeljima.

 Na ovaj postupak ne primjenjuje se Zakon o javnoj nabavi.

***Privitak:***

***-*** Ponudbeni list

***PONUDBENI LIST:***

**Predmet nabave**: R - Lijekovi s djelovanjem na sustav dišnih organa

**Ponuditelj:**

Naziv i sjedište ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba \_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Broj faksa\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a : DA NE

**Cijena ponude:**

Cijena ponude (bez PDV-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos poreza na dodanu vrijednost\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cijena ponude (sa PDV-om) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rok valjanosti ponude:** \_\_\_\_\_\_\_\_\_\_\_\_\_\_\_\_\_\_\_\_\_\_

**Datum izrade ponude**: \_\_\_\_\_\_\_\_\_\_\_\_\_\_\_\_\_\_\_\_\_\_

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis ovlaštene osobe)*